Erilaiset katsantokannat
Jo varhain on akkunassaan
 Hän ystävä kaunihin.
 Työpäivä jo koittamassa
 Taas suuren on kaupungin.

 On satanut yöllä lunta;
 Ja puhdas ja valkoinen
 Tuon aution torin pinta
 On valossa koittehen.

 Ja kuopat ja sylvantehet
 Ja tahrankin eilisen,
 Kaikk’ kätki nyt peitto yksi,
 Tuo puhdas ja valkoinen.

 Ja näissä katse viipyi
 Ihastunut vieläkin.
 Vaan kuinka kauan? Siel’ alkoi
 Työpäivä jo kaupungin.

 Ja jaloille laahaaville
 Ja pyörälle vankkurin
 Tuo pehmeä, kaunis lumi
 Vaan kylmä on ilkein.

 Hän väistyvi akkunasta,
 Ja häntä suututti niin,
 Kun kaunis ja puhdas siellä,
 Noin tahraksi tallattiin.

 Vaan hyörinä alahalla
 Käy entistä kulkuaan.
 Mies työntävi kärryänsä –
 On raskaiss’ aatoksissaan.

 Hän numero numerolta
 Vaan taloihin poikkeaa.
 Ja leipäänsä herkkusuille
 Vei tuoresta, tuoksuavaa.

Juho Laine.

Lähde: Lounas 12.5.1888.

Carl Snoilsky
Juho Laine
Runot
Lounas
1888